Selvom Lucas Andersen på smuk vis fik bragt AaB foran efter flot indlæg af Jakob Ahlmann, forsvandt vitaliteten og modstandsdygtigheden langsomt for de vildt kæmpende nordjyder. FCKeren skruede gradvist op for presset, og til sidst var AaB nærmest konstant under heftig belejring og beskydning. Kun en yderst stabil indsats i målet af Rinne og uskarpe FCK-afslutninger gjorde, at resultatet kun blev uafgjort. I den anden ende kunne AaB glæde sig over holdets evne til at vende bolderobringer til hurtige kontraer og i flere tilfælde kunne AaB med lidt mere præcision og vilje have scoret både to og tre mål mere. Med det ene point rykker AaB frem i tabellen og indtager nu en sjetteplads - á point med Brøndby og SønderjyskE. Her er reaktioner efter kampen fra den tidligere AaB-spiller Nicolaj Jakobsen og nu FCK-spiller og fra målscorer Lucas Andersen - nederst i artiklen kan du genlæse livebloggen fra kampen med detaljer.  Politiet: Rolig kamp hos tilskuerne Sådan lyder konklusionen fra lederen af politiets indsats under fodboldkampen, vicepolitiinspektør Niels Kronborg, der kun har rosende ord til fans og tilskuernes opførsel. - Jeg er glad for, at en fodboldkamp her i Aalborg igen har været en festlig, fornøjelig og fredelig begivenhed for os alle, siger vicepolitiinspektøren. Kampen sluttede ved 18-tiden, og kort efter satte FCK’s fans kursen hjem Politiet har ingen anholdte, ligesom der heller ikke er skrevet nogle sager i forbindelse med fodboldkampen. AaB-startopstilling: 1 Jacob Rinne, 2 Patrick Kristensen, 3 Jakob Ahlmann, 4 Jakob Blåbjerg, 5 Jores Okore, 6 Kristoffer Pallesen, 8 Rasmus Würtz, 9 Tom van Weert, 10 Lucas Andersen, 11 Philipp Ochs, 17 Kasper Kusk, 18 Rasmus Thellufsen, 21 Kasper Risgård, 22 Michael Lansing, 23 Filip Lesniak, 27 Oliver Abildgaard, 32 Kasper Pedersen, 33 Bardhec Bytyqi og U/19 Ligaspiller Mikkel Kaufmann. Frederik Børsting havde karantæne, mens skadeslisten stadig omfatter Wessam Abou Ali, Magnus Christensen, Mathias Ross og Marco Ramkilde.
Det lykkedes ikke AaB at modstå presset fra FCK. Dame N'Doye og FCK'erne fik udlignet efter massivt pres.